text: Walitti gaarrifannaan Ameerikaa fi Iraan jiddutti hammaataa dhufe baha jiddu galaa keessatti sodaa guddaa uumee jira
text: #000003
text: Bulchiinsi Traamp, “Iraan buufataalee waraana Ameerikaa fi imbaasiiwwan baha jiddu galaa keessa jiran irratti haleellaa raawwachuuf qophaayaa jirti”sababa jedhuun, humna waraanaa guddaa gara naannichaatti eega ergee boodaa, baha jiddu galaa keessatti sodaan hamaan kan uumame tahuu odeeyfannoon ni addeessa.
text: #000004
text: Haleellaa buufata boba’aa Sa’uudii fi buufata doonii Emreets irratti Jalqaba torbee dabree dirooniin raawwatame, biyyoonni lamaan Iraan harka keessa qabdi jechuun yakkuun isaanii ammoo walitti gaarrifannaa naannichatti uumame daranuu hammeessee jira. Haaluma kanaan Malik Salmaan haleellaa kana ilaalchisee ijjannoo tokko irra gahuudhaaf, gamtaa biyyoota Arabaa wal gahii ariifachisaaf May 30/2019tti magaalaa Makkah keesatti yaamee jira.
text: #000005
text: Gama birootiin ammoo Waajjira Malik Salmaanitti ministeerri dhimmota alaa Adiil Jubeeyri ibsa Alhada har’aa kenneen, “Sa’uudiin naannicha keessatti lolli akka hin uumamne ni caarraqxi, haa ta’u malee Iraan tarkaanfii waraanaa keessa yoo kan seentu tahe, Sa’uudiin ofirraa ittisuudhaaf dandeettii fi qophaahina gahaa qabdi”jedhe.
text: #000006
text: Sodaa lolaa naannichatti hammaataa dhufe hordofuun dhaabbilee fi biyyoonni tokko tokko lammiilee isaanii baha jiddu galaatti argaman akeekkachiisaa jiran. Haaluma kanaan Bahreeyin lammiileen isii gara Iraan fi Iraaq akka hin imalle, akkasumas kanneen kanaan dura biyyoota lamaan keessa jiranis hatattamaan gara biyyaatti akka deebi’an akeekkachiifte. Qondaaltonni waraana Israa’el gama isaaniitiin Ameerikaan Iraan yoo kan rukuttu tahe, Iraan ammoo Israa’el irratti haloo bahuu malti jechuun akeekkachiisan.
text: #000007
text: Gama birootiin ammoo, Ministeerri haajaa alaa Iraan Javaad Zaraif naannichatti lolli ka’uu mala soda jedhu haalee jira. Mr Zarif akka jedhetti, “Iraan gama isiitiin lola keessa seenuu fedhii tokkollee hin qabdu, biyyi Iraaniin rukuta jedhee abjuu hin taane keessa galus hin jiraatu”jedhe.
text: #000009
text: May 22, 2019 at 4:44 pmRabbiin Lubbuu nagayaa bilaashitti darbuu, badiin malee adabamuu irraa najaa nu haa baasu Inshaa’AllaahReply
  May 21, 2019 at 3:43 amJabaadhaa Ammallee galatoomaaReply
  Daawud Abdallaa Saudi Arabia irraa says:
  May 21, 2019 at 3:42 amQophiin keessan Baay’ee gaariidha Alhamdulillaah Alhamdulillaah Alhamdulillaah kanuma Rabbiin TV NRH As baasee nu TV islaamaa baakkamaa akka ta’u jabaadhaa hojjedhaaReply
text: #000010
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000020